Publication: Magyar Közlöny
Issue: MK-2009-112 (Year: 2009, Number: 112)
Era: 2004-2010
Section: a 18/2009. (VIII. 6.) MNB rendelethez
Paragraph Index: 772

6. Nyilatkozat A felhatalmazás csak akkor érvényes, ha a fizetõ fél a Nyilatkozatot kitölti, aláírásával hitelesíti és a kitöltött felhatalmazáson szerepel az átvétel dátuma, valamint az átvevõ aláírása. A „Hozzájárulok” vagy a „Nem járulok hozzá” szöveget követõ négyzetbe tett „X” jellel rendelkezhet a fizetõ fél arról, hogy a számlavezetõje a teljesítés felsõ értékhatáráról értesítheti-e a kedvezményezettet vagy sem. II. Meglévõ felhatalmazás módosítása Felhatalmazás módosítása a kedvezményezettnél vagy a számlavezetõ pénzforgalmi szolgáltatónál is benyújtható érvényes felhatalmazás birtokában. Módosítás esetén az elsõ három adatcsoportot a módosítani kívánt felhatalmazásban foglaltak szerint, azzal megegyezõ módon kell kitölteni. Ezt követõen a 4. és 5. adatcsoport mezõi az alábbiak szerint töltendõk ki:

Source: https://magyarkozlony.hu/hivatalos-lapok/d8128d8f90dd19a1d402d211eb10cb7c37b73ea8/dokumentumok/72009873acce2942e3dd229206846fc57df03e92/letoltes